Hy het sy eerste vollengte album op 8 Oktober vrygestel. “Ek is verskriklik opgewonde om dit met die wêreld te deel,” vertel hy. Hy beskryf sy musiek as baie storie-gedrewe. Dit is alternatief en vol lirieke wat hy in die nag uitdink.
Om nuut in die musiekbedryf te wees is soms intimiderend en verg uithouvermoë en harde werk. Almero maak dit duidelik dat hy ‘n “fighter” is. Op die vraag watter raad hy het vir jong musikante, antwoord hy, “Loop al langs die muur af, tot jy by ‘n deur kom. Dan klop jy aanhoudend. As jy nie ‘n deur vind nie, moet jy maar besluit of jy die muur wil afslaan of wil omdraai.”